Poziv zainteresovanim korisnicima prostora za učešće u izradi 
Programa privremenih objekata

Shodno odredbi člana 72 Zakona o izgradnji objekata (,,Službeni list CG”, br. 019/25, 092/25 i 160/25), opština Tuzi je pristupila izradi Programa privremenih objekata na teritoriji opštine Tuzi. 

Radi izrade što kvalitetnijeg Programa privremenih objekata, a kojim će se, saglasno zakonskim određenjima, urediti ovaj segment planiranja prostora – opština Tuzi poziva zainteresovane korisnike prostora da dostave inicijativu za izradu Programa, odnosno za ucrtavanje privremenog objekta za koji su zainteresovani, a koji su propisani Pravilnikom o vrstama i bližim uslovima postavljanja odnosno građenja i uklanjanja privremenih objekata ("Službeni list crne gore", br. 150/25 od 18.12.2025).

U tom cilju, potrebno ja da zainteresovani korisnici prostora popune Upitnik koji sadrži informacije neophodne za izradu Programa, a koja će biti razmotrena u proceduri izrade i donošenja Programa.

Napominjemo, da se po osnovu podataka dostavljenih u Upitniku ne mogu ostvarivati bilo kakva prava po osnovu postavljanja odnosno građenja privremenog objekta. 

Popunjeni Upitnik  se dostavlja opštini Tuzi od 06.02.2026 godine do 15.02.2026. godine na email adresu urbanizem@tuzi.org.me ili preko pisarnice opštine na adresu: opština Tuzi, Sekretarijat za urbanizam.

Zahtjevi pristigli nakon isteka roka neće biti razmatrani.